Droogte nie al wat Kaapse toerisme knou | Netwerk24
Mitch gaan Rose teen Bokke help slyp
Die Bulle het John Mitchell bedank vir sy bydrae by Loftus Versfeld, terwyl daar groot opgewondenheid by Twickenham is oor dié ervare afrigter se koms.
Comair kan nóg beter, sê hoof
Ondanks ’n pap ekonomie, te veel vliegtuigsitplekke in die plaaslike lugdiensmark, en stygende brandstofpryse het Comair vir die 72ste boekjaar ’n wins gemaak.
Deur Carryn-Ann Nel 08 September 2018 10:33
Die Kaapse droogte, ’n strawwe ekonomie, misdaad en hoë brandstofpryse is van die faktore wat bygedra het tot ’n daling in die besprekings vir verblyf in die toerismebedryf, aldus ’n studie.
Hoewel dit nie die bedryf paniekerig maak nie, is dit wel so dat daar minder besprekings in vergelyking met dieselfde tyd verlede jaar was.
’n Persepsie-ontleding oor die toerismebedryf is onlangs deur JAMMS-vennote in Kaapstad gedoen. Die deelnemers sluit in Kaapstad-toerisme, die verteenwoordigende liggaam vir die hotelbedryf Fedhasa, SA Toerisme, die Suid-Afrikaanse Vereniging vir die Konferensiebedryf en die Suider-Afrika-toerismedienstevereniging met die steun van die Kaapse stadsraad, die Wes-Kaapse provinsiale regering en die Wes-Kaapse handelsbevorderingsagentskap (Wesgro).
“Die peiling is gedoen om die persepsie van en ondervinding in die toerismebedryf in Kaapstad te toets en die eerste helfte van 2018 te meet en te vergelyk met die eerste helfte van 2017,” sê Jeff Rosenberg, voorsitter van Fedhasa.
Die verslag sal volgende week amptelik uitgereik word, maar van die bevindings is dat 22,54% van die respondente se besprekings met tussen 1% tot 10% afgeneem het, terwyl 44,47% van respondente aangedui het dat hul besprekings met meer as 10% gedaal het.
Op die vraag of dit slegs toegeskryf kan word aan die droogte en of daar ander bydraende faktore is, het Rosenberg gesê respondente het die droogte as ’n rede gegee, maar ook die ekonomie, misdaad en hoë brandstofpryse.
Hy het inwoners egter gemaan om nie paniekerig te raak nie. “Kaapstad is en was nog altyd oop vir sake en ons nooi besoekers om ons stad te verken.”
Meer oor: Kaapstad | Droogte | Toerisme
Gratis toegang by dié nasionale parke
Garsfontein-moorde: Vroue vasgebind, gesteek tot hul sterf
Knysna se toeriste-inligtingsentrum is oop
Bewaar dié kampgeheim